Ukraina Vabariigi suursaadik Mykola Makarevych saabus Pepsi regiooni visiidile Peipsi Kalurite Ühingu esimehe Priit Saksingu kutsel. Tartumaal  Kallastel tutvus diplomaat kalatööstusega, mis vastab täielikult Euroopa Liidus kehtivatele nõuetele ja on üks kaasaegsemaid kogu Eestis. Kasepää valla restoranis Kuldkalake degusteeris Mykola Makarevych Peipsi kala. "Olen proovinud kala paljudes maailma paikades, kuid minu arvates on Peipsi kala üks maitsvamaid. Tasuks kaaluda ka Peipsi kala eksportimist Ukrainasse, mis oleks üks võimalus Ukraina ja Eesti majandussuhete edasiseks arenguks," lausus suursaadik Vooremaale. Koos Mykola Makarevychiga külastas  Peipsi piirkonda ka Maardu linnapea Georgi Bõstrov, kes tegi mõttevahetusel ettepaneku avada Maardus osaühingu Peipsi Grupp müügikoht. Tänaseks on see plaan juba täide viidud.